nl nl af nl nb af af af nl af nl de af en af af nl af nl en sv ne nl nl es ru nl af en nl fr nl en de nl en nl nl nl nl nl af nl eo nl af nl nl ceb fr en nl nl
Tuisblad Monumente Wie is ons Skakels Kontak ons
Webblad onderhou deur Paul van der Merwe
Dorslandtrekkers se grafte in Angola
Faan van der Merwe het as Dorslandtrekkernasaat eie inisiatief gebruik om op die voetspore van die Afrikaner Boere in Angola te gaan loop om soveel moontlik van die grafte van ons voorgeslagte op te spoor. Sy jarelange reise na Angola om die doel te bereik (wat reeds in 1991 begin het), word kortliks in hierdie boek saamgevat.
Die ongelooflike tydsame proses om net al die plekke op te spoor waar ons mense geleef, liefgehad en gesterf het, was (en is!) alreeds 'n formidabele taak. Faan het egter ook verder gegaan: hy het die besonderhede van elke grafsteen noukeurig afgeskryf nadat hy eers sketse gemaak het van hoe die grafte lê. Elke graf op sy skets is dan genommer en die koördinate ook geneem. Die belangrikheid van hierdie navorsing is alreeds duidelik: die tempo waarteen grafstene verwyder of grafte vernietig word, sal dit in die toekoms al moeiliker maak om hoegenaamd 'n graf te kan identifiseer, wat nog te sê vind!
Gedurende 1991 was hy en sy twee seuns, Fanus en Petrus, sekerlik die eerste toeriste wat die landmyn besaaide en oorloggeteisterde Angola aangedurf het. Niks kon hom egter stuit nie. Nie eens die lendelam houtbruggies en onbegaanbare paaie na Mombolo het hom afgeskrik nie. Sy moeder, SE Prinsloo, is daar gebore en eers na verskeie besoeke het hy eventueel in 2008 ook die graf van sy grootoupa, Miechael Willem Prinsloo, gevind.
Sedertdien het hy baie reise nie net alleen onderneem nie, maar ook dikwels groepe saamgevat wat belanggestel het om meer van die Angola te sien waar ons voorsate so gelukkig was totdat die Portugese regering hulle begin dwing het om van hulle kultuur afstand te doen. Heel party van die besoekers was dan ook gelukkig om in die proses langs die grafte van hulle voorsate te kon staan, omdat alleen Faan weet hoe en waar om nog verder en verder te soek . . . Dalk het hy jou voorsate se grafte ook reeds opgespoor.
Uitgegee deur Faan van der Merwe
Die Dorslandtrek 1874- 1881
Min ander gebeurtenisse in die Suider- Afrikaanse geskiedenis het so ’n onuitwisbare indruk gelaat as die Dorslandtrek. Die populêre reisverhaalskrywer Lawrence Green het dit byvoorbeeld beskryf as “the most painful chapter in the whole history of the Afrikaner race”.
Kort ná hulle aankoms op Humpata het die graaf van Mayo die Dorslandtrekkers soos volg beskryf: “Taking them all round, a finer set of men I have never seen; without doubt, during that terrible seven years’ journey it was a case of the survival of the fittest.”
Die Dorslandtrek, 1874–1881 vertel die aangrypende verhaal van die ongeveer 700 persone (benewens ’n onbekende getal swart arbeiders) wat Transvaal gedurende die jare 1874 tot 1877 verlaat het en hulle in 1881 ná ’n swerftog van sewe jaar op Humpata op die hooglande van Angola gevestig het. Gedurende hulle epiese tog het ongeveer 230 blanke trekkers gesterf en ongeveer dieselfde getal na Transvaal teruggekeer. Hoewel ongeveer 130 babas gedurende die trek gebore is, het slegs ongeveer 370 persone hulle beloofde land uiteindelik bereik.
Die Dorslandtrek, 1874–1881 is die eerste boek wat in amper veertig jaar oor dié onderwerp verskyn. Bestaande feite word grondig ontleed en nuwe feite word op ’n omvangryke wyse byeengebring. Die resultaat is die mees omvattende boek oor dié aangrypende gebeurtenis en is geskryf deur Nicol Stassen.
Uitgegee deur Protea Boekhuis
Jongste Publikasies met die Dorslandtrek as tema